# Temporada 2000-2001 de la UE Figueres

La temporada 2000-2001 de la UE Figueres va arrencar el 29 de juliol del 2000 amb un amistós a Llançà. El 17 d'agost, el Figueres va guanyar, per tercer cop, el Torneig Costa Brava contra el Girona FC per 0 gols a 3. A la Copa Catalunya va caure en primera ronda contra l'AD Guíxols, i a la Copa del Rei a 32ns de final contra el RCD Mallorca de Luis Aragonès.
A la lliga de Segona Divisió B l'equip va fer un final de primera volta i un inici de segona volta molt bons, i va arribar a estar en zona de promoció d'ascens a les jornades 21, 23 i 24, el gener del 2001. Però les coses es van tòrcer ja al febrer, en què l'equip només va sumar dos punts. El març va ser irregular, i a més, va anar acompanyat de la polèmica amb els àrbitres i l'incident del partit contra l'UDA Gramenet a Vilatenim, en què el jugador sant-colomenc Javier Lombardo, fitxat a l'estiu, va ser acusat d'agredir una sòcia del Figueres a la tribuna de l'estadi després que aquesta li recriminés haver celebrat el penal xiulat per l'àrbitre Juan Carlos Gil Oteiza a favor dels de Santa Coloma de Gramenet. La directiva va decidir imposar-li una sanció econòmica «per danyar la imatge del club.» El 22 d'abril, la directiva destituí l'entrenador, García Escribano, just acabat el partit contra el CE Hospitalet a Vilatenim, a causa dels mals resultats i per la «provocació» de fer entrar al terreny de joc, justament, el «conflictiu» migcampista Lombardo. El director esportiu Albert Valentín el substituí fins a finals de temporada. Finalment, el Figueres acabà en vuitena posició, a 8 punts de la zona de promoció d'ascens a Segona A, amb 16 victòries, 8 empats i 14 derrotes, amb 55 gols a favor i 47 en contra. La premsa va destacar l'evident mal paper de l'equip a Vilatenim, que contrasta amb el gran rendiment a domicili, amb 10 victòries i 32 punts de 57 possibles.

## Fets destacats

2000
* 29 de juliol: el Figueres disputa el primer partit amistós de la pretemporada, al camp del CE Llançà, amb victòria per 1 gol a 2.
* 9 d'agost: partit amistós de presentació del Figueres a Vilatenim contra el RCD Espanyol de Paco Flores, amb empat a 1 gols.
* 3 de setembre: primera jornada de lliga, a l'Estadi La Magdalena, contra el Novelda CF, amb derrota per 2 gols a 1.
* 13 de desembre: el Figueres cau eliminat de la Copa del Rei a Vilatenim contra el RCD Mallorca a 1/32ns de final.
2001
* 25 de març: en un partit ple de tensió tant al camp com a la llotja contra l'UDA Gramenet a Vilatenim arran de l'actuació arbitral, el jugador local cedit pel FC Barcelona Javier Lombardo és acusat d'agredir una sòcia del Figueres a la tribuna de l'estadi després que aquesta li recrimini haver celebrat el penal xiulat per l'àrbitre Juan Carlos Gil Oteiza a favor dels de Santa Coloma de Gramenet. La directiva decideix imposar una sanció econòmica al futbolista «per danyar la imatge del club.»
* 22 d'abril: la directiva destitueix l'entrenador, García Escribano, just acabat el partit contra el CE Hospitalet a Vilatenim, a causa dels mals resultats i per la «provocació» de fer entrar al terreny de joc el «conflictiu» migcampista sant-colomenc Javier Lombardo. El director esportiu Albert Valentín el substitueix fins a finals de temporada.
* 13 de maig: últim partit de lliga al camp del CF Gandia, amb victòria per 1 gol a 3.

## Plantilla

| Pos. | Jugador | Procedència | Temporada |
| POR | Esteve Moner Écija (Moner) | Cadis CF | 1997-1998 |
| POR | Álvaro Iglesias Quintana (Iglesias) | Gernika Club | 1999-2000 |
| POR | Francesc Ruiz Valbuena (Rodri) | Real Murcia CF | 2000-2001 |
| DEF | Jordi Freixa Hernández (Freixa) | UE Olot | 1998-1999 |
| DEF | Javier Prieto Castro (Prieto) | Cartagena FC | 1999-2000 |
| DEF | Daniel Fernández Veiras (Dani) | Cartagena FC | 1999-2000 |
| DEF | Juan López Bravo (Bravo) | Granada CF | 1999-2000 |
| DEF | Fernando Núñez Lázaro (Fernando) | RCD Espanyol | 2000-2001 |
| DEF | Albert Serra Figueras (Serra) | CD Banyoles | 2000-2001 |
| DEF | Jacobo Ribera Acedo (Jacobo) | RCD Mallorca B | 2000-2001 |
| DEF | Jesús Salvador Ruano Cabrera (Ruano) | Cartagena FC | 2000-2001 |
| MIG | Àngel Cortada Borràs (Cortada) | Vilobí CF | 1993-1994 |
| MIG | Pere Belmonte Rincón (Piti) | CE Sabadell FC | 1998-1999 |
| MIG | Juan Manuel Pons Bascones (Pons) | CP Mérida | 1999-2000 |
| MIG | Germán Inglés Sánchez (Germán) | RCD Espanyol B | 1999-2000 |
| MIG | Josep Pagès Berga (Pagès) | UDA Gramenet | 2000-2001 |
| MIG | Javier Lombardo Rayo (Lombardo) | FC Barcelona C | 2000-2001 |
| MIG | Alfredo Álvarez de Arcaya Goikoetxea (Alfredo) | SD Eibar | 2000-2001 |
| DAV | Juli Sunyer Serrat (Juli) | AD Guíxols | 1995-1996 |
| DAV | José Luis Peña Revilla (Peña) | Barakaldo CF | 1996-1997 |
| DAV | José Ramírez Martín (Ramírez) | CD Banyoles | 1998-1999 |
| DAV | José Cano Negro (Cano) | FE Figueres | 1999-2000 |
| DAV | Francisco Martínez Jiménez (Keko) | CD Toledo | 2000-2001 |
| DAV | Laureano Soriano Martín (Lauri) | CD Manchego | 2000-2001 |
Llegenda: · Capità · Juvenil · Lesionat · Altes · Passaport europeu · Extracomunitari · Extracomunitari sense restricció
Altres jugadors utilitzats a la temporada: Sergio Morillo (FE Figueres), Oriol Serra (FE Figueres), Àngel Pérez (FE Figueres), Miquel Soler (FE Figueres), Jordi Linares (FE Figueres), Rafael Palomo (EF Garrotxa)
| Baixes | Destinació |
| David Miranda Canet | RCD Espanyol B |
| Pere Tarradellas Cámara | RCD Espanyol B |
| Carles Gimeno Cabezas | CE Mataró |
| Jordi Martínez Filva | CE Castelló |
| Luis Roberto García Toral | CD Badajoz |
| Luis Enrique Díez Muñiz-Alique Gusi | Guadix CF |
| José Antonio Oronoz Bidegain | Barakaldo CF |
| Juan José Samper Ferragut | |

## Resultats

* Amistosos
* Copa Catalunya
* Copa del Rei
* Segona Divisió B-Grup 3

## Classificació

| Pos. | Equip | J | G | E | P | GF | GC | DG | pts. |
| 1r | UDA Gramenet | 38 | 20 | 9 | 9 | 53 | 31 | +22 | 69 |
| 2n | Nàstic de Tarragona | 38 | 19 | 11 | 8 | 52 | 30 | +22 | 68 |
| 3r | CE Sabadell FC | 38 | 18 | 12 | 8 | 51 | 30 | +21 | 66 |
| 4t | RCD Espanyol B | 38 | 19 | 7 | 12 | 57 | 34 | +23 | 64 |
| 5è | Novelda CF | 38 | 17 | 13 | 8 | 57 | 40 | +17 | 64 |
| 6è | CE L'Hospitalet | 38 | 18 | 9 | 11 | 73 | 45 | +28 | 63 |
| 7è | RCD Mallorca B | 38 | 17 | 11 | 10 | 63 | 44 | +19 | 62 |
| 8è | UE Figueres | 38 | 16 | 8 | 14 | 55 | 47 | +8 | 56 |
| 9è | FC Barcelona B | 38 | 17 | 5 | 16 | 53 | 45 | +8 | 56 |
| 10è | CE Castelló | 38 | 14 | 12 | 12 | 40 | 39 | +1 | 54 |
| 11è | Hèrcules CF | 38 | 14 | 10 | 14 | 44 | 44 | 0 | 52 |
| 12è | Terrassa FC | 38 | 12 | 12 | 14 | 48 | 41 | +7 | 48 |
| 13è | Cartagena FC | 38 | 12 | 10 | 16 | 35 | 49 | -14 | 46 |
| 14è | Benidorm CF | 38 | 11 | 11 | 16 | 37 | 46 | -9 | 44 |
| 15è | CE Mataró | 38 | 12 | 7 | 19 | 41 | 66 | -25 | 43 |
| 16è | UB Conquense | 38 | 11 | 10 | 17 | 26 | 49 | -23 | 43 |
| 17è | CE Borriana | 38 | 9 | 13 | 16 | 27 | 48 | -21 | 40 |
| 18è | UE Alzira | 38 | 12 | 4 | 22 | 29 | 50 | -21 | 40 |
| 19è | CF Gandia | 38 | 9 | 11 | 18 | 31 | 46 | -15 | 38 |
| 20è | CE Premià | 38 | 5 | 11 | 22 | 29 | 77 | -48 | 26 |
| En groc, els equips que disputaren la lligueta de promoció a Segona Divisió A, i en vermell, els que descendiren a Tercera Divisió. ||||||||||

## Referències

* 1 2 Caula, Josep. «El Figueres topa amb un Llançà ordenat i marca l'1-2 al minut 91». Diari de Girona, 30-07-2000. [Consulta: 30 maig 2023].
* ↑ Canet, Francesc. «El Figueres en fa prou amb 30 minuts elèctrics per guanyar el Girona i obtenir el Costa Brava». El Punt, 18-08-2000. [Consulta: 31 maig 2023].
* ↑ Serrats, Josep. «El Guíxols hi deixa la pell i dona la gran sorpresa eliminant el Figueres». El Punt, 22-05-2000. [Consulta: 31 maig 2023].
* 1 2 Serra, Marc. «El Mallorca hace valer su oficio para sentenciar» (en castellà). Mundo Deportivo, 14-12-2000. [Consulta: 30 maig 2023].
* 1 2 F., J. «El Figueres passa de la il·lusió a la decepció pel fracàs a Vilatenim». Diari de Girona, 15-05-2001. [Consulta: 31 maig 2023].
* ↑ Canet, Francesc. «El Figueres es reconcilia amb la sort i obté una victòria a Castelló que el situa tercer». El Punt Diari, 15-01-2001. [Consulta: 31 maig 2023].
* 1 2 F., J. «El Figueres estudiarà si sanciona Lombardo per l'agressió a una sòcia». Diari de Girona, 27-03-2001. [Consulta: 31 maig 2023].
* 1 2 Canet, Francesc. «Uns aficionats locals increpen Lombardo perquè celebra el penal contra el Figueres». El Punt Diari, 26-03-2001. [Consulta: 31 maig 2023].
* 1 2 N., M. «El Figueres enviarà una queixa a Federació i col·legi d'àrbitres». Diari de Girona, 28-03-2001. [Consulta: 31 maig 2023].
* 1 2 Canet, Francesc. «El Figueres fulmina García Escribano perquè considera una provocació fer jugar Lombardo». El Punt Diari, 23-04-2001. [Consulta: 31 maig 2023].
* 1 2 Arias, Alberto. «Albert Valentín será el nuevo técnico del Figueres» (en castellà). Mundo Deportivo, 24-04-2001. [Consulta: 31 maig 2023].
* ↑ «Segunda División B - Grupo 3 - Clasificación» (en castellà). Mundo Deportivo, 14-05-2001. [Consulta: 31 maig 2023].
* ↑ Canet, Francesc. «Vilatenim, un abocador incontrolat». El Punt, 15-05-2001. [Consulta: 31 maig 2023].
* ↑ Colomer, David. «El Figueres manté la identitat i desperta optimisme amb un empat contra l'Espanyol a Vilatenim». El Punt Diari, 10-08-2000. [Consulta: 30 maig 2023].
* ↑ Serra, Marc. «Un golazo y muy poco más» (en castellà). Mundo Deportivo, 10-08-2000. [Consulta: 30 maig 2023].
* ↑ Galván, J. A. «El Novelda vence gracias a una gran primera mitad» (en castellà). Mundo Deportivo, 04-09-2000. [Consulta: 30 maig 2023].
* ↑ «El Gandía consuma el descenso a Tercera División» (en castellà). Mundo Deportivo, 14-05-2001. [Consulta: 31 maig 2023].
* ↑ «La Copa maquilla la decepció». Diari de Girona, 14-05-2001. [Consulta: 31 maig 2023].